
____________________________________________________________________
Nr.  126 / 09.01. 2024

0. R  A   P  O  R  T
la PROIECTUL DE HOTARARE  privind aprobarea bugetului de venituri și cheltuieli și a listei de investiții, ale Consiliului Local al comunei Târgușor, județul Constanța, pe anul 2024
Analizând Referatul de Aprobare şi Proiectul de Hotărâre  privind aprobarea bugetului de venituri şi cheltuieli și a listei de investiții,  ale Consiliului Local al comunei Târguşor, judeţul Constanţa, pe anul 2024, iniţiat de doamna Mădălina NEGRU, primarul comunei Târguşor, consider ca legala si oportună adoptarea acestuia.
	Consider ca legal acest proiect de hotărâre în conformitate cu prevederile art. 3 și art. 4 din Legea nr. 500/ 2002 privind finanţele publice, cu modificările şi completările ulterioare, prevederile art. 19 alin. (1) și alin. (2) și art. 14 alin. (7) din Legea nr. 273/ 2006 privind finanţele publice locale, cu modificările şi completările ulterioare, prevederile art. 1 – art.7 și art. 11 – art. 22 din Legea bugetului de stat pe anul 2024, nr. 421/ 2023 şi prevederile art. 129  alin. (2)  lit. b), alin. (4) lit. a) și alin. (5), art. 139 alin. (1) şi alin. (3) lit. a) coroborat cu art. 196 alin. (1) lit. a) din Ordonanței de Urgență a Guvernului nr. 57/ 2019 privind Codul Administrativ, cu modificările şi completările ulterioare.
	Consider ca oportun acest proiect de hotărâre având în vedere  Decizia nr. 2/ 2024  a Ministerului Finanțelor Publice- Agenția de Administrare Fiscală- Direcția Generală Regională a Finanțelor Publice Galați- Activitatea de  Trezorerie și Contabilitate Publică Constanța, privind repartizarea pe unități administrativ- teritorile a sumelor din Taxa pe Valoarea Adăugată pentru finanțarea stimulentului educațional, sub formă de tichete sociale acordate copilor din familii defavorizate în scopul stimulării participării în învățământul preșcolar; finanțarea drepturilor copiilor cu cerințe educaționale speciale integrați în învățământul de masa și finanțării drepturilor asistenților personali ai persoanelor cu handicap grav sau a indemnizațiilor lunare ale persoanelor cu handicap grav și Decizia nr. 3/2024 a Ministerului Finanțelor Publice- Agenția de Administrare Fiscală- Direcția Generală Regională a Finanțelor Publice Galați- Activitatea de  Trezorerie și Contabilitate Publică Constanța, privind sumele alocate din cote defalcate din impozitul pe venit pentru echilibrarea bugetelor locale și a sumelor din TVA pentru echilibrarea bugetelor locale pe anul 2024, alocate bugetelor locale pentru finanțarea unor cheltuieli curente și de capital; 
          Bugetul de venituri şi cheltuieli, al Consiliului Local al comunei Târguşor, judeţul Constanţa, v-a fi detaliat pe capitole şi subcapitole şi va fi prezentat sub formă de anexă la proiectul de hotărâre. 
	  Având in vedere cele menţionate mai sus, propun membrilor Consiliului Local al comunei Târguşor adoptarea hotărârii in forma prezentata in proiect.

